als_Latn dik_Latn sag_Latn
Pak orë pasi ministri i LSI-së Sokol Dervishaj e akuzoi se i kishte bërë presion dhe më pas e kishte thirrur në zyrë një aktiviste të Lëvizjes Rinore për Integrim, ka reaguar edhe kandidati i PS-së për deputet në Sarandë Alket Hyseni.
Ai ka publikuar fotot ndërsa afrohen edhe tek zyra elektorale e LSI-së edhe tek e PD-së dhe thotë se nuk do të reshtë asnjëherë së trokituri derë më derë për të takuar votuesit.
Duke iu përgjigjur ministrit Dervishaj, Hyseni shkruan se ‘rivalët tanë dalin fshehurazi natë dhe joshin njerëzit me vende pune inekzistente dhe blejnë vota”.
STATUSI I HYSENIT
Nuk do të reshtim asnjë herë të trokasim derë më derë, shtëpi më shtëpi, dyqan më dyqan për të takuar votuesit tanë. Sot ishim në lagjen Kodër, në rrugën Bilal Xhaferri, ku shtrëngojmë dorën me qindra qytetarë. Çdo ditë e më shumë njerëz po i bashkohen Partisë Socialiste. Njerëz, të cilët presin që ne të mbajmë të vetëm timonin e reformave dhe të qeverisim vendin.
Ne jemi Partia Socialiste, familja më e madhe politike e Shqiptarëve. Rivalët tanë që dalin fshehurazi natën, joshin njerëzit me vende pune inekzistente dhe blejnë vota, janë tmerruar nga takimet tona me njerëzit dhe mbështetja masive e popullit të Sarandës. Ne bëjmë takime hapur, ditën për diell, dëgjojmë problematikat e qytetarëve dhe prezantojmë programin tonë qeverisës. Ne bëjmë shtet të fortë, rrisim ekonominë, punësimin dhe mirëqenien ndaj kemi mbështetjen absolute të popullit.
Më 25 Qershor perëndon periudha e partive shushunja që duan medoemos të hyjnë në oborrin e pushtetit për të vazhduar të ushqehen, rriten, forcohen duke mbajtur duart në tepsinë e pushtetit. Më 25 Qershor këto parti do të marrin vendin që meritojnë.
Kemi bërë shumë. Më shumë akoma mbetet për të bërë. Po ka edhe shumë për të humbur, nëse Partia Socialiste nuk mban, pa të tjerë në prehër, timonin e reformave. Siç luftuam dhe fituam për Vetingun, do të luftojmë e fitojmë për të rritur ekonominë dhe punësimin si asnjëherë më parë. Për Shqipërinë Që Duam me Shtet Punë Mirëqenie.
(m.k/BalkanWeb)
als_Latn als_Latn als_Latn als_Latn als_Latn als_Latn als_Latn als_Latn hrv_Latn